म्याराडोनाले हस्ताक्षर गरेका जर्सी बिक्रीमा
डिएगो म्याराडोनाले कोरोना भाइरस संक्रमण महामारीविरुद्ध सहयोगी हात बढाएका छन् । उनले हस्ताक्षर गरेको अर्जेन्टिनी राष्ट्रिय जर्सी बिक्रीमा राखिने छ ।
ब्युनर्स आयर्स — डिएगो म्याराडोनाले कोरोना भाइरस संक्रमण महामारीविरुद्ध सहयोगी हात बढाएका छन् । उनले हस्ताक्षर गरेको अर्जेन्टिनी राष्ट्रिय जर्सी बिक्रीमा राखिने छ ।त्यसबापत् उठेको रकम महामारी र त्यस कारण लागू भएको लकडाउनका कारण समस्यामा परेकालाई सहयोग गर्न खर्च गरिनेछ । म्याराडोनाले भनेका छन्, ‘हामी यो समस्याबाट पक्कै मुक्त हुनेछौं ।’सन् १९८६ मा अर्जेन्टिनाले विश्वकप जित्दा प्रयोग गरेका जर्सीको रिप्लेकामा म्याराडोनाले हस्ताक्षर गरेका छन् । म्याराडोना जन्म भएको सहर ब्युनर्स आयर्समा लकडाउनका कारण धेरैले आर्थिक समस्याको सामना गरिरहेका छन् । 